**Център за развитие на човешките ресурси и регионални инициативи**

  **гр. София, кв. Кремиковци, тел: 02 9947038, e-mail: chrdri (gjchrdri .net**

ДОКУМЕНТАЦИЯ

ЗА ИЗБОР НА ИЗПЪЛНИТЕЛ НА ОБЩЕСТВЕНА ПОРЪЧКА ПО РЕДА НА ГЛАВА ДВАДЕСЕТ И ШЕСТА ОТ ЗАКОНА ЗА ОБЩЕСТВЕНИТЕ ПОРЪЧКИ

ОБЕКТ: Извършване на услуга

ПРЕДМЕТ: „ОБСЛУЖВАНЕ НА ОБЩЕЖИТИЯ НА ЦЕНТЪРА ЗА РАЗВИТИЕ НА ЧОВЕШКИТЕ РЕСУРСИ И РЕГИОНАЛНИ ИНИЦИАТИВИ"

София, 2021 г.

СЪДЪРЖАНИЕ:

РАЗДЕЛ I

1. ОБЯВА ЗА СЪБИРАНЕ НА ОФЕРТИ

 РАЗДЕЛ II

 II.УКАЗАНИЯ ЗА УЧАСТИЕ

 I. ОБЩА ИНФОРМАЦИЯ

 I. ИЗИСКВАНИЯ КЪМ УЧАСТНИЦИТЕ

 1. КРИТЕРИИ ЗА ПОДБОР

 2. ЛИЧНО СЪСТОЯНИЕ НА УЧАСТНИЦИТЕ

РАЗДЕЛ III

1. ТЕХНИЧЕСКА СПЕЦИФИКАЦИЯ

РАЗДЕЛ IV

 IV. ИЗИСКВАНИЯ КЪМ ОФЕРТИТЕ. ПРЕДСТАВЯНЕ.

РАЗДЕЛ V

 V. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА

РАЗДЕЛ VI

 **VI. ПРОЕКТО-ДОГОВОР. ОБРАЗЦИ НА ДОКУМЕНТИ**

**РАЗДЕЛ VII**

 **VII. ДРУГИ УКАЗАНИЯ**

**РАЗДЕЛ VIII**

 **VIII. ПРОЕКТ ЗА ДОГОВОР**

**РАЗДЕЛ IX**

 **IX. ОБРАЗЕЦ НА ДОКУМЕНТИ**

РАЗДЕЛ I

ОБЯВА ЗА СЪБИРАНЕ НА ИНФОРМАЦИЯ

1. ПРЕДМЕТ НА ПОРЪЧКАТА:

Административно и хигиенно обслужване на общежития на Центъра за развитие на човешките ресурси и регионални инициативи.

2. ЦЕЛ НА ПОРЪЧКАТА:

Избор на изпълнител/и за обслужване на общежития на Центъра за развитие на човешките ресурси и регионални инициативи.

Възложител:

Център за развитие на човешките ресурси и регионални инициативи, гр. София, кв. Кремиковци

Поръчката се финансира със собствени средства на ЦРЧРРИ.

1. СРОК ЗА ИЗПЪЛНЕНИЕ НА ПОРЪЧКАТА

Срокът за изпълнението на поръчката е 12 / дванадесет / месеца, считано от датата на влизане в сила на договора с избрания изпълнител.

1. ПРОГНОЗНА СТОЙНОСТ И ПЛАЩАНИЯ

Прогнозната стойност на поръчката е в размер на 49 000 ( четиридесет и девет хиляди) лева без ДДС. Прогнозната стойност на поръчката е максималната възможна цена, която може да предложи участникът.

Конкретните условия и начин на плащане са съгласно проекта на договор, който е част от документацията за участие.

1. **КРИТЕРИИ ЗА ВЪЗЛАГАНЕ**

Обществената поръчка се възлага въз основа на икономически най- изгодна оферта по критерий „най-ниска цена", съгласно чл. 70, ал. 2, т. 1 от ЗОП.

Оценяването и класирането на офертите се извършва по предложена най- ниска обща цена за услугите.

Предложената цена е в български лева, трябва да е фиксирана и да не подлежи на промяна за срока на действие на договора, освен в случаите, регламентирани в ЗОП.

В случай, че предлаганите цени на две или повече оферти са равни, комисията провежда публично жребий за определяне на изпълнител между участниците, предложили равните цени, съгласно чл. 58, ал. 3 от ППЗОП.

ВАЖНО! - Максималната възможна цена е 49 000 / четиридесет и девет хиляди / лв. без ДДС. Оферти с по-висока от максималната цена няма да бъдат разглеждани.

**РАЗДЕЛ II**

 II.1 КРИТЕРИЙ ЗА ПОДБОР

**1.1. Технически и професионални способности:**

 **1.1.1** Участникът следва да има на разположение служители, които ще изпълняват дейностите по договора, притежаващи необходимата квалификация и опит.

**Минимално изискване:** Участниците да имат минимум ……хора……………………….

**Деклариране:**

Информация за изискванията за технически и професионални способности се декларира в ЕЕДОП;

**Доказване:**

**Важно!** Списък на служителите, които ще изпълняват договора, придружен с документи за доказване тяхната квалификация и опит, които следва да се представят само в хипотезата на чл. 67, ал. 5 и 6 ЗОП.

**1.2. Капацитет на трети лица**

**1.2.1.** Участник може да се позове на капацитета на трети лице/лица за доказване съответствие с минималните изисквания за технически и професионални способности.

**1.2.2.**Участникът трябва да разполага с документи за поетите от третите лица задължения.

**1.2.3**.За третите лица не следва да са налице основанията за отстраняване съгласно чл. 54, ал.1 ЗОП.

**1.3. Подизпълнители**

**1.3.1.** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват.

**1.3.2.** Участникът, заявил в своята оферта ползването на подизпълнител/и, трябва да представи доказателство за поетите от подизпълнителя задължения.

**1.3.3.** За подизпълнителите не следва да са налице основанията за отстраняване съгласно точка II.2 на настоящата документация.

II.2 ЛИЧНО СЪСТОЯНИЕ НАУЧАСТНИЦИТЕ.

1. ОБЩИИЗИСКВАНИЯ.УКАЗАНИЯ ЗА УЧАСТИЕ

**1.1.** Всяко заинтересовано лице може да подготви и да представи оферта за участие в обявената обществена поръчка.

**1.2. \*Свързани лица** не могат да бъдат самостоятелни участници в една и съща процедура.

**\*** *Вж. дефиниция за „свързани лица”, дадена в § 2, т.45 от ДР на ЗОП.*

**1.3.** В случай, че **участник е обединение**, което не е регистрирано като самостоятелно юридическо лице, тогава участниците в него трябва да сключат договор, съдържащ клаузи, които се отнасят до:

* определяне на партньор, който да представлява обединението за целите на обществената поръчка - упълномощаването може да бъде извършено със самия договор за създаване на обединение или с отделен документ. Документът, с който членовете на обединението/консорциума упълномощават лице, което да ги представлява, следва да бъде с нотариално заверени подписи
* уговаряне на солидарна отговорност – в случай, че такава не е предвидена съгласно приложимото законодателство
* правата и задълженията на участниците в обединението;
* разпределението на дейността между членовете на обединението;
* дейностите , които ще изпълнява всеки член на обединението;
* всички членове на обединението/консорциума са задължени да останат в него за целия период на изпълнение на договора.

**1.3.1.** Не се допускат промени в състава на обединението след крайния срок за подаване на офертите.

**1.3.2.** Едно физическо или юридическо лице може да участва само в едно обединение.

**1.3.4.** В случай че участникът, определен за изпълнител е обединение на физически и/или юридически лица, във връзка с чл. 10, ал. 2 ЗОП, възложителят не поставя изискване за създаване на юридическо лице. При подписване на договора за обществена поръчка той следва да представи документите, съгласно чл. 70 ППЗОП.

**2. Основания за задължително отстраняване**

**2.1. Възложителят задължително отстранява участник, който:**

**2.1.1.** е осъден с влязла в сила присъда, освен ако е реабилитиран, за престъпление по **чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;**

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**2.1.4.** е налице неравнопоставеност в случаите по **чл. 44, ал. 5 ЗОП**

**2.1.5.** е установено, че:

**а)** е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

**б)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление или съдебно решение, че при изпълнение на договор за обществена поръчка е нарушил **чл. 118, чл. 128, чл. 245 и чл. 301 - 305 от Кодекса на труда или аналогични задължения,** установени с акт на компетентен орган, съгласно законодателството на държавата, в която кандидатът или участникът е установен;

**2.1.7.** е налице конфликт на интереси, който не може да бъде отстранен.

*Пояснение: „Конфликт на интереси”* ***по смисъла на § 2, т.21 ЗОП*** *е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултат от нея, имат интерес, който може да води до облага по смисъла на чл. 2, ал. 3 от ЗПУКИ и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

**2.1.8**. За участниците не следва да са налице обстоятелства по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

**2.1.9**. За участниците не следва да са налице обстоятелства по чл. 6, ал. 2 от Закона за мерките срещу изпирането на пари;

**2.1.10.** За участниците не следва да са налице обстоятелства по чл. 69 от Закона за противодействие на корупцията и за отнемане на незаконно придобито имущество

**2.2.** Основанията по **т. 2.1.1, 2.1.2 и 2.1.7** се отнасят за лицата, които представляват участника или членовете на управителни и надзорни органи и за други лица, които имат правомощия да упражняват контрол при вземането на решения от тези органи.Лицата са посочени **в чл. 40 от ППЗОП.**

**2.3.** Основанията за задължително отстраняване, посочени в обявата за събиране на оферти, се прилагат за всяко физическо и/или юридическо лице, включено в състава на участник-обединение, което не е юридическо лице.

**2.4.** Когато участникът предвижда подизпълнители и/или използва капацитета на трети лица, посочените по-горе основания за отстраняване се прилагат и по отношение на подизпълнителите и третите лица.

**2.5.** Основанията за отстраняване на участника се прилагат съгласно сроковете в чл. 57, ал. 3 ЗОП.

**2.6.** Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 , чл. 101, ал. 11 ЗОП.

РАЗДЕЛ III

ТЕХНИЧЕСКА СПЕЦИФИКАЦИЯ

Подробна информация в отделен файл, в профила на купувача.

РАЗДЕЛ IV

ИЗИСКВАНЕ КЪМ ОФЕРТИТЕ. ПРЕДСТАВЯНЕ.

**ПОДГОТОВКА, ПОДАВАНЕ И СЪДЪРЖАНИЕ НА ОФЕРТАТА**

**1.** **Подготовка на офертата**

1.1. Документацията по настоящата обществена поръчка е налична и се предоставя неограничен, пълен, безплатен и пряк достъп до нея чрез ЦАИС ЕОП, на адреса на профила на купувача на …………………………………...

1.2. Всеки участник следва да изготви своята оферта в съответствие с изискванията на ЗОП, ППЗОП, настоящите указания по поръчката. При изготвяне на офертата всеки участник трябва да се придържа точно към обявените от възложителя условия. Офертата следва да отговаря на изискванията, посочени в обявата, настоящите указания и да бъде оформена по приложените образци. Условията в образците са задължителни за участниците и не могат да бъдат променяни от тях.

1.3. Всеки участник в процедура за възлагане на обществена поръчка има право да представи само една оферта.

1.4. Офертата не може да се предлага във варианти.

1.5. Лицата могат да поискат писмено от възложителя разяснения по условия, които се съдържат в обявата, указанията и образците за обществената поръчка до 3 дни преди изтичане на срока за получаване на офертите.

Възложителят предоставя разясненията най-късно на следващия работен ден от получаване на искането. В разясненията не се посочва лицето, направило запитването. Възложителят не предоставя разяснения, ако искането е постъпило след срока. С разясненията не може да се въвеждат промени в условията на процедурата. Разясненията се предоставят чрез профила на купувача в ЦАИС ЕОП.

1.6. При изготвяне на офертата участникът трябва да се придържа точно към условията, обявени от Възложителя.

1.7. Участникът трябва да проучи всички указания, образци, условия в документацията. Невъзможността да предостави цялата информация, изисквана в документацията, или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняването му.

1.8. Офертата на участника и всички приложени към нея документи и информация следва да бъдат представени на български език, а в случай че документите са на чужд език - с превод на български език.

1.9. Офертата на участника и всички приложени към нея документи и информация се представят съгласно приложените от Възложителя образци и съответните полета на ЦАИС ЕОП.

1.10. Офертата задължително трябва да включва пълния обем от предмета на обществената поръчка. Оферти за част от предмета на поръчката се отстраняват от участие.

1.11. Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

1.12. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. В случай, че подизпълнителят не отговаря на някое от тези условия поради промяна в обстоятелствата преди сключване на договора за обществената поръчка, Възложителят изисква замяната му.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1.13. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите и професионалните способности.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата. В случай, че трето лице не отговаря на някое от тези условия поради промяна в обстоятелствата преди сключване на договора за обществената поръчка, Възложителят изисква от участника да замени посоченото от него трето лице.

Когато кандидат или участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2 - 4 от ЗОП.

**2.** **Подаване на офертата**

2.1. Документите, свързани с участието в обществената поръчка, се подават чрез платформата ЦАИС ЕОП, съобразно правилата за нейното използване по чл. 229, ал. 1, т. 12 от ЗОП и при спазване на изискванията, поставени от Възложителя. Когато възложителят е приложил образци на документи, участниците задължително предоставят информацията в посочената от Възложителя форма.

2.2. Подписването и подаването на офертите изисква прилагането на квалифициран електронен подпис (КЕП).

Офертата се подписва чрез използване на КЕП от лица с представителни функции и/или от лица, които представляват участника по пълномощие. В част II, раздел Б от ЕЕДОП се посочва информация относно обхвата на представителната власт и/или се прикачва пълномощно в поръчката в ЦАИС ЕОП.

Образците на документи, изготвени от възложителя към поръчката в ЦАИС ЕОП (напр. техническо предложение, ценово предложение и др.), се попълват и прикачват към офертата, като същите не се подписват. Същите се считат за подписани с подписването и подаването на офертата.

Други документи към офертата, които се представят по преценка на участника (напр. пълномощни, копия на документи и др.), се прикачват сканирани, като следва да бъдат с ясно видими подписи, заверки „Вярно с оригинал“, нотариална заверка и др., при необходимост.

2.3. Всеки участник в процедурата може да промени, допълни или да оттегли офертата си до изтичане на срока за подаване на офертите, определен от Възложителя.

2.4. Срокът за подаване и отваряне на офертите е посочен в секция „График“ на процедурата в ЦАИС ЕОП.

2.5. Участникът декриптира документите по обществената поръчка в платформата с генерирания уникален ключ в интернет браузър на потребителя в периода от изтичането на срока за получаване на оферти до обявените дата и час за тяхното отваряне. Участници, които не са декриптирали документите от офертата си в срок, се отстраняват от участие на основание чл. 107, т. 5 от ЗОП.

2.6. Офертите ще бъдат разгледани от назначена от Възложителя комисия за разглеждане и оценка, която ще започне своята работа на датата и часа за отваряне на офертите, определени в обявата и графика, при спазване на разпоредбите на чл. 103 от ЗОП в ЦАИС ЕОП.

Отварянето на офертите се извършва и съобразно чл. 97, ал. 3 от ППЗОП.

**3. Съдържание на офертата**

С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор. Участникът представя документите по чл. 39, ал. 2 и 3 от ППЗОП:

**А. Документите по чл. 39, ал. 2 от ППЗОП:**

**1.** **Единен европейски документ за обществени поръчки (ЕЕДОП)** в съответствие с изискванията на чл. 67 от ЗОП и условията на възложителя.

Единният европейски документ за обществени поръчки се представя задължително в електронен вид по образец, утвърден с акт на Европейската комисия. За настоящата процедура Възложителят е създал образец на ЕЕДОП, чрез маркиране на полетата, които съответстват на поставените от него изисквания, свързани с личното състояние на участниците и критериите за подбор. Генерираният файл е на разположение на заинтересованите лица по електронен път в профила на поръчката в ЦАИС ЕОП. В него участниците попълват необходимите данни. При необходимост участниците може да ползват и системата за генериране на ЕЕДОП достъпна директно на следния адрес: <https://espd.eop.bg/espd-web/filter?lang=bg>.

ЕЕДОП трябва да бъде подписан с електронен подпис от задължените лица по чл. 54, ал. 2 и 3 от ЗОП при условията на чл. 40 и 41 от ППЗОП.

Попълненият от участниците ЕЕДОП се предоставя като отговор на въпрос в профила на настоящата процедура в ЦАИС ЕОП.

В ЕЕДОП се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.

**Когато документи, свързани с участие в обществената поръчка, се подават от лице, което представлява участника по пълномощие, в ЕЕДОП се посочва информация относно обхвата на представителната власт на упълномощеното лице.**

Участник (икономически оператор), който участва самостоятелно в обществената поръчка, но ще ползва капацитета на трето/и лице/а, представя попълнен отделен ЕЕДОП за всяко едно от третите лица.

Участник (икономически оператор), който участва самостоятелно в обществената поръчка, но ще ползва капацитета на подизпълнител/и, предоставя попълнен отделен ЕЕДОП за всеки подизпълнител.

Когато участникът (икономическият оператор), е неперсонифицирано обединение на физически и/или юридически лица, ЕЕДОП се представя за всяко от лицата, включени в обединението поотделно.

**1.1 Участниците посочват в част II „Информация за икономическия оператор“, Раздел В „Информация относно използването на капацитета на други субекти“** **от ЕЕДОП:** третите лица чиито капацитет ще използват, както и евентуалните подизпълнители ако възнамеряват да ползват такива. В случай, че няма да използват такива, следва да се попълни част II. Информация за икономическия оператор, Раздел Г „Информация за подизпълнители, чийто капацитет икономическият оператор няма да използва“. Ако полето е попълнено с „Да“, се представя ЕЕДОП за всеки подизпълнител, надлежно попълнен и подписан от лицата по чл. 40, ал. 1 от ППЗОП.

**1.2 Участниците декларират в Част III** „**Основания за изключване“ от ЕЕДОП:**

**1.2.1 Основания за изключване, Раздел А** „Основания, свързани с наказателни присъди“ на ЕЕДОП - информация относно наличието или липсата на основания по чл. 54, ал. 1, т. 1 и 2 от ЗОП, а именно наличието или липсата на осъждане за престъпления по: чл. 321 и 321а от НК (участие в престъпна организация); чл. 301 – 307 от НК (корупция); чл. 209 - 213 от НК (измама); чл. 108а от НК (терористични престъпления или престъпления, които са свързани с терористични дейности и изпиране на пари или финансиране на тероризъм); чл. 253, 253а или 253б от НК; чл. 192а от НК и чл. 159а – 159г от НК (детски труд и други форми на трафик на хора).

**1.2.2 Основанията за изключване, Раздел Б** „Основания, свързани с плащането на данъци или социалноосигурителни вноски“ на ЕЕДОП - информация относно наличието или липсата на основания по чл. 54, ал. 1, т. 1 и 2 от ЗОП, а именно наличието или липсата на осъждане за престъпления по чл. 255б от НК (престъпления против осигурителната система) и чл. 54, ал. 1, т. 3 от ЗОП.

**1.2.3 Основания за изключване, Раздел В** „Основания, свързани с несъстоятелност, конфликти на интереси или професионално нарушение“ на ЕЕДОП - информация относно наличието или липсата на обстоятелствата по чл. 54, ал. 1, т. 4 – т. 7 от ЗОП.

**1.2.4** **Основания за изключване, Раздел Г** „Специфични национални основания за изключване“ на ЕЕДОП - с отбелязване на отговор [да] или [не] информацията относно наличието или липсата на специфични национални основания за изключване, а именно:

- на основания по чл. 54, ал. 1, т. 1 и 2 от ЗОП: наличието или липсата на осъждане за престъпления по чл. 172 (престъпления против трудовите права на гражданите); чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл. 219-252 (престъпления против стопанството - общи стопански престъпления, престъпления против кредиторите, престъпления в отделни стопански отрасли, престъпления против митническия режим, престъпления против паричната и кредитната система); чл. 254а-255а и чл. 256-260 (престъпления против финансовата и данъчната системи) и чл. 352 – 353е (престъпления против народното здраве и против околната среда) от НК;

- на основания по чл. 54, ал. 1, т. 6 от ЗОП: нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл.118, чл.128, чл.228, ал.3, чл. 245 и чл. 301 - 305 от Кодекса на труда; нарушения по чл. 13, ал. 1 от Закона за трудовата миграция и трудовата мобилност;

- наличие на свързаност по чл. 107, т. 4 от ЗОП;

- наличие на обстоятелства по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не са приложили изключението по чл. 4 от него;

- обстоятелствата по чл. 69 от Закона за противодействие на корупцията и отнемане на незаконно придобитото имущество.

**Важно! В случай, че за участника не се прилагат** **Специфични национални основания за изключване, е достатъчно да се посочи опция „НЕ“** **в Част III. „Основания за изключване", раздел „Г“ от Единния европейски документ за обществени поръчки (ЕЕДОП).**

**1.3** Единният европейски документ за обществени поръчки се представя задължително в електронен вид и електронно подписан от задължените лица, като отговор на въпрос в процедурата в ЦАИС ЕОП.

**2.** **Участникът представя документи за доказване на предприетите мерки за надеждност, когато е приложимо.** Предприетите мерки, съгласно чл. 56 от ЗОП, се описват в ЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи, като отговор на въпрос в процедурата в ЦАИС ЕОП.

**3.** **Участник – обединение, което не е юридическо лице, следва да представи** **копие от документ за създаване на обединението**, като го прикачи в отговор на въпрос в процедурата в ЦАИС ЕОП. Документът за създаване на обединението следва да съдържа следната информация във връзка с конкретната обществена поръчка:

3.1 правата и задълженията на участниците в обединението;

3.2 разпределение на отговорността между членовете на обединението, включително солидарност на отговорността;

3.3 дейностите, които ще изпълнява всеки член на обединението;

3.4 представляващ обединението партньор.

**4.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, като ги прикачи в отговор на въпрос 1.3. в процедурата в ЦАИС ЕОП.

**5.** Участниците са длъжни при поискване от страна на Възложителя при разглеждане на документите, свързани с участие в обществената поръчка, да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП.

**6.** Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**Б. Документите по чл. 39, ал. 3 от ППЗОП**:

1. **Техническо предложение, съдържащо:**

**а)** **Предложение за изпълнение на поръчката в съответствие с техническите спецификации и изискванията на възложителя** – изготвя се по образец, приложение към документацията, и се прикачва към отговор на въпрос в процедурата в ЦАИС ЕОП. Участник, който не е представил попълнено Предложение за изпълнение на поръчката, ще бъде отстранен от процедурата.

**б)** **Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд по чл. 39, ал. 3, т. 1, б. „д“ от ППЗОП**

Участникът декларира, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, като маркира отговор „да“ на въпрос в процедурата в ЦАИС ЕОП. В случай, че при изготвяне на офертата не са спазени тези задълженията, участникът отговаря с „не“. Отговор „не“ води до отстраняване на участника от процедурата.

*Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към дейностите, предмет на поръчката, както следва:*

* + *Относно задълженията, свързани с данъци и осигуровки: Национална агенция по приходите, информационен телефон на НАП - 0700 18 700; интернет адрес: www.nap.bg;*
	+ *Относно задълженията, свързани с опазване на околната среда: Министерство на околната среда и водите: Информационен център на МОСВ: работи с посетители всеки работен ден от 14 до 17 ч. на адрес: гр. София 1000, бул. "Княгиня Мария Луиза" № 22, телефон: 02/ 940 6237; интернет адрес: www.moew.government.bg*
	+ *Относно задълженията, свързани със закрила на заетостта и условията на труд: Министерство на труда и социалната политика: интернет адрес: http://www.mlsp.government.bg, София 1051, ул. Триадица №2, телефон: 02/8119 443.*

**в)** **Съгласно чл. 102, ал. 1 от ЗОП, участниците могат да посочват в офертите си информация, която смятат за конфиденциална във връзка с наличието на търговска тайна**, като отговор на въпрос в процедурата в ЦАИС ЕОП. Ако в представеното предложение за изпълнение на поръчката се съдържа информация, която е конфиденциална във връзка с наличието на търговска тайна, участникът следва да приложи документ, в който е описана конфиденциалната информация.

Когато кандидатите и участниците са се позовали на конфиденциалност, съответната информация не се разкрива от възложителя. Съгласно чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка.

**2. Ценово предложение** – Ценовото предложение се изготвя по образец, приложение към документацията, и се прикачва към отговор на въпрос в процедурата в ЦАИС ЕОП. Участникът се съгласява с условията на Възложителя като предлага ***Обща цена за изпълнение на поръчката*** без включен ДДС. *Липсата на предложение или отговор „0“ води до отстраняване на участника в процедурата.*

**Цената следва да бъде представена в български лева (BGN) без начислен ДДС.**

РАЗДЕЛ IV

СКЛЮЧВАНЕ НА ДОГОВОР ЗА ОБЩЕСТВЕНАТА ПОРЪЧКА

1. В съответствие с чл. 68, ал. 1 от ППЗОП след влизането в сила на решението за избор на изпълнител страните уговарят датата и начина за сключване на договора.

2. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

 - представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

 - представи определената гаранция за изпълнение на договора.

 При сключването на договора за обществената поръчка се прилагат мерките за превенция на използването на финансовата система за целите на изпирането на пари по реда на Закона за мерките срещу изпирането на пари (ЗМИП) и актовете по прилагането му. Избраният изпълнител представя Декларация по чл. 42, ал. 2, т. 2 от ЗМИП – по образец (Приложение № 1 към чл. 26, ал. 1 от ППЗМИП) и Декларация по чл. 59, ал. 1, т. 3 от ЗМИП - по образец (Приложение № 2 към чл. 37, ал. 1 от ППЗМИП).

\* При сключване на договора Възложителят не изисква документи, които:

1. вече са му били предоставени и са актуални. В този случай преди сключване на договора определеният изпълнител декларира писмено, че предоставените документи са актуални;

2. до които има достъп по служебен път или чрез публичен регистър;

3. които могат да бъдат осигурени чрез пряк и безплатен достъп до националните бази данни на държавите-членки.

Съгласно чл. 70 от ППЗОП, когато определеният изпълнител е неперсонифицирано обединение на физически и/или юридически лица и възложителят не е предвидил в обявата изискване за създаване на юридическо лице, договорът за обществена поръчка се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**3.** Възложителят не сключва договор, когато участникът, класиран на първо място:

3.1. откаже да сключи договор;

3.2. не изпълни някое от условията по т. 2 от настоящия раздел, или

3.3. не докаже, че не са налице основания за отстраняване от процедурата.

**4.** В случаите по т. 3 от настоящия раздел, Възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

**5.** Когато определеният за Изпълнител участник откаже да сключи договор, Възложителят прекратява процедурата или определя за Изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което Възложителят е уведомен своевременно.

**6.** Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 7 и са наложени от обстоятелства, настъпили по време или след провеждане на процедурата.

**7.** Възложителят сключва договор за обществена поръчка с определения изпълнител в 30-дневен срок от датата на определяне на изпълнителя.

**8.** Изменение на договор за обществена поръчка се допуска при наличие на някое от основанията по чл. 116, ал. 1 от ЗОП.

**РАЗДЕЛ V**

**ОБМЕН НА ИНФОРМАЦИЯ**

1. Обменът на документи и съобщения между Възложителя и участниците в процедурата се осъществява чрез платформата по чл. 39а, ал. 1 от ЗОП – ЦАИС ЕОП и правилата за нейното използване.

2. Възложителят осигурява чрез профила на купувачаЯ който се поддържа на централизирана електронна платформа (ЦАИС ЕОП), публичност на информацията по чл. 36 от ЗОП, както и друга относима информация във връзка с възлагането на обществената поръчка по преценка на Възложителя, съгласно ЗОП и ППЗОП. Профилът на купувача на е на адрес: https://chrdri.net/

3. Участниците се уведомяват чрез съобщение на техните потребителски профили в платформата по чл. 39а, ал. 1 от ЗОП, към което е прикачен съответният протокол. Протоколът се смята за връчен от постъпването на съобщението на потребителския профил, което се удостоверява от платформата чрез електронен времеви печат.

**РАЗДЕЛ VI**

**ДРУГИ УКАЗАНИЯ**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и ППЗОП (в редакция, действаща към момента на откриването), обявата за откриване на процедурата и условията, посочени в други документи от документацията за процедурата.

РАЗДЕЛ VII

ПРОЕКТ НА ДОГОВОР

\* приложен на отделен файл в машинно четим вариант

РАЗДЕЛ VIII

ОБРАЗЦИ НА ДОКУМЕНТИ

приложени в отделен файл в машинно четим вариант